[Anno xc° secundo:] Witlick si dat de beide brudere Johanes vnde Mychael, van Wyborgh gheboren, mit vrien willen bekanden, dat se gheschichtet vnde gescheden weren allir dinge an ghude, dat se tu samene hadden an eruen vnde an anderen ghude, wor dat wes, vnde wat des was alsobescheden dat Johanes beholt alsodane ghut alse se hir hadden tu Reuele vnde Mychel beholt wes dat se tu Wyborch hadden.